
Text rozhodnutia
Súd: Špecializovaný trestný súd Spisová značka: 4T/24/2016 Identifikačné číslo súdneho spisu: 9516100155 Dátum vydania rozhodnutia: 16. 12. 2016 Meno a priezvisko sudcu, VSÚ: Zdenka Cabanová ECLI: ECLI:SK:SSPK:2016:9516100155.3 Uznesenie Samosudkyňa Špecializovaného trestného súdu, pracovisko Banská Bystrica Zdenka Cabanová, v trestnej veci G.. C. T., obvinenej z pokračovacieho prečinu podplácania podľa § 333 ods. 1, ods. 2 písm. b) Trestného zákona, na hlavnom pojednávaní konanom dňa 09.12.2016 takto r o z h o d o l : Obžalovaná: G.. C. T. , nar. XX.XX.XXXX v P., bytom Y. č. XXX, okres L. C. nad E., j e v i n n á , ž e v presne nezistenom čase v priebehu mesiaca jún 2014, v Bratislave, ul. Trnavská cesta 8/A, v budove Operačného strediska záchrannej zdravotnej služby Slovenskej republiky (ďalej len „operačné stredisko“) po tom, ako bola oslovená G.. S. M., v tom čase na pozícii vedúcej kancelárie riaditeľa operačného strediska, v súvislosti s odmenami za vykonanú prácu, že v prípade poskytnutia finančnej hotovosti vo výške 1 000.-€ riaditeľovi operačného strediska MUDr. I. B. jej bude zo strany riaditeľa udelená nadpriemerná finančná odmena, a následne - v mesiaci júl 2014 po tom, ako bola obvinenej schválená finančná odmena vo výške 4 000,-€, z tejto sumy, po predchádzajúcej dohode, po výplatnom termíne v mesiaci august 2014, v kancelárii PhDr. S. M. nachádzajúcej sa v budove operačného strediska na druhom poschodí č. dverí 312 pri osobnom stretnutí, odovzdala PhDr. S. M. finančnú hotovosť vo výške 1 000.-€; - v mesiaci október 2014 po tom, ako bola obvinenej schválená finančná odmena vo výške 6 500.-€, z tejto sumy, po predchádzajúcej dohode, po výplatnom termíne v mesiaci november 2014, v kancelárii PhDr. S. M. nachádzajúcej sa v budove operačného strediska na druhom poschodí č. d. 312 pri osobnom stretnutí, odovzdala PhDr. S. M. finančnú hotovosť vo výške 1 000.-€; - v mesiaci november 2014 po tom, ako bola obvinenej schválená finančná odmena vo výške 7 500.-€, z tejto sumy, po predchádzajúcej dohode, po výplatnom termíne v mesiaci december 2014, v kancelárii PhDr. S. M. nachádzajúcej sa v budove operačného strediska na druhom poschodí č. dverí 312 pri osobnom stretnutí, odovzdala PhDr. S. M. finančnú hotovosť vo výške 1 000.-€; - v mesiaci február 215 po tom, ako bola obvinenej schválená finančná odmena vo výške 6 500.-€, z tejto sumy, po predchádzajúcej dohode, po výplatnom termíne v mesiaci marec 2015, v kancelárii PhDr. S. M. nachádzajúcej sa v budove operačného strediska na druhom poschodí č. dverí 312 pri osobnom stretnutí, odovzdala PhDr. S. M. finančnú hotovosť vo výške 1 000.-€, t e d a inému v súvislosti s obstarávaním veci všeobecného záujmu cez sprostredkovateľa poskytla úplatok a taký čin spáchala voči verejnému činiteľovi, č í m s p á c h a l a pokračovací prečin podplácania podľa § 333 ods. 1, ods. 2 písm. b) Trestného zákona. Z a t o sa o d s u d z u j e : Podľa § 333 ods. 2 Trestného zákona s použitím § 56 ods. 1 Trestného zákona na peňažný trest v sume 2.000,- € (slovom dvetisíc eur). Podľa § 57 ods. 2 Trestného zákona zaplatená suma peňažného trestu pripadá štátu Podľa § 57 ods. 3 Trestného zákona pre prípad, že by výkon peňažného trestu mohol byť úmyselne zmarený súd obžalovanej u s t a n o v u j e náhradný trest odňatia slobody vo výmere 5 (päť) mesiacov. o d ô v o d n e n i e : Na obžalovanú G.. C. T. prokurátorka Úradu špeciálnej prokuratúry Generálnej prokuratúry SR podala obžalobu pre hore uvedený pokračovací prečin podplácania podľa § 333 ods. 1, ods. 2 písm. b) Trestného zákona. Na hlavnom pojednávaní po tom, ako samosudkyňa dala poučenie o opravnom prostriedku, obžalovaná sa vzdala odvolania a vzdala sa odvolania aj za osoby, ktoré by mohli v jej prospech podať odvolanie. Prokurátorka sa takisto vzdala práva podať odvolanie. Podľa § 309 ods. 1 Trestného poriadku odvolanie sa podáva na súde, proti ktorého rozsudku smeruje, a to do 15 dní od oznámenia rozsudku. Oznámením rozsudku je jeho vyhlásenie v prítomnosti toho, komu treba rozsudok doručiť. Podľa § 308 ods. 1 Trestného poriadku v neprospech obžalovaného môže rozsudok napadnúť odvolaním prokurátor; len čo do povinnosti na náhradu škody má toto právo aj poškodený, ktorý uplatnil nárok na náhradu škody. Podľa § 308 ods. 2 Trestného poriadku v prospech obžalovaného môžu rozsudok odvolaním napadnúť okrem obžalovaného a prokurátora i príbuzní obžalovaného v priamom rade, jeho súrodenci, osvojiteľ, osvojenec, manžel a druh. Prokurátor môže tak urobiť i proti vôli obžalovaného. Ak je obžalovaný pozbavený spôsobilosti na právne úkony alebo ak je jeho spôsobilosť na právne úkony obmedzená, môže i proti vôli obžalovaného za neho v jeho prospech odvolanie podať aj jeho zákonný zástupca alebo jeho obhajca. Podľa § 172 ods. 2 Trestného poriadku vo veci bol vyhotovený zjednodušený písomný rozsudok, ktorý neobsahuje odôvodnenie, lebo po jeho vyhlásení prokurátor a obžalovaná sa vzdali odvolania. Vzhľadom k tomu, že boli splnené všetky zákonné podmienky na vyhotovenie zjednodušeného písomného rozsudku, tento rozsudok neobsahuje odôvodnenie. Poučenie: : Proti tomuto rozsudku je prípustné odvolanie, ktoré možno podať v lehote do 15 dní od jeho oznámenia, cestou podpísaného súdu na Najvyšší súd SR v Bratislave. Oznámením rozsudku je jeho vyhlásenie v prítomnosti toho, komu treba rozsudok doručiť podľa § 309 ods. 1 Trestného poriadku.

